stanford-oval/wikipedia huggingface dataset:
פרשוב
יהודי פרשוב > לאחר המלחמה

הצבא האדום כבש את פרשוב ב-19 בינואר 1945, וקומץ ניצולים יצאו ממחבואיהם או שבו ממרחקים, בסך הכול 716 איש, מתוכם 110 ילדים. הקהילה המצומקת, שכל רכושה נבזז ומרבית חבריה הושמדו, החלה לשקם עצמה ולבנות חיים יהודיים-קהילתיים ככל שאפשרה המציאות הפוליטית החדשה של מדינה קומוניסטית. הגירה מן העיר, עלייה לישראל ותהליך אתאיזציה בהנחיה קומוניסטית האיצו את הצטמקות הקהילה על פני העשורים הבאים, וגודלה הגיע לכדי כמה עשרות חברים בלבד.
לאחר סיום העידן הקומוניסטי של צ'כוסלובקיה הוזרמו כספים ממשלתיים ובינלאומיים לשיקום, שיפוץ ושימור מוסדות הקהילה. עם פירוקה של צ'כוסלובקיה והקמת רפובליקת סלובקיה הוחזרו לפרשוב אוספי המוזיאון היהודי, שאוחסנו בפראג מאז המלחמה. בית הכנסת האורתודוקסי שופץ בעזרת תרומות מחו"ל למלוא תפארתו, בחזיתו הוצבה אנדרטה לזכר בני הקהילה שנספו בשואה, וחלק מהמבנה הוסב למוזיאון קטן שבו מוצגים אוספי היודאיקה הקהילתיים. כמה עשרות יהודים מתגוררים כיום בפרשוב, רבים מהם בגיל שיבה. בית הכנסת המפואר משמש, בין השאר, לטקסי חתונות של ישראלים, סטודנטים ואחרים הבוחרים להנשא בו.
ערים תאומות

הונגריה נירג'האזה, הונגריה
פולין נובי סונץ', פולין
צ'כיה פראג, צ'כיה
אוקראינה מונקאץ', אוקראינה
גרמניה רמשייד, גרמניה
יוון קרטסיני, יוון
איטליה ברוגהריו, איטליה
ארצות הברית פיטסבורג, פנסילבניה, ארצות הברית
צרפת לה קוורנווה, צרפת
בולגריה גברובו, בולגריה
ישראל ראשון לציון, ישראל
לקריאה נוספת

גיורא עמיר, פרשוב - סיפורה של קהילה יהודית, אחת מני רבות, הוצאת בית עלים 2002
בית הכנסת הגדול בפרשוב
קרלו השני, דוכס סבויה

קרלו השני, דוכס סבויה (באיטלקית: Carlo II. di Savoia; ‏23 ביוני 1489 – 16 באפריל 1496), היה דוכס סבויה בין השנים 1490–1496.
ביוגרפיה

קרלו נולד ב-23 ביוני 1489 בטורינו, לקרלו הראשון, דוכס סבויה ולביאנקה ממונטפראט, בתם של גוליילמו השמיני, מרקיז מונטפראט ואליזבטה ספורצה.
בשנת 1490 מת אביו קרלו הראשון, דוכס סבויה, וקרלו עלה לשלטון במקומו. אולם מכיוון שהיה קטין, שלטה אמו ביאנקה ממונטפראט כעוצרת. במהלך שלטונו נתנה אמו לשארל השמיני, מלך צרפת מעבר חופשי בדוכסות, במהלך פלישתו לאיטליה וכיבוש ממלכת נאפולי.
ב-16 באפריל 1496 מת קרלו במונקאליירי, ודוד אביו פיליפו השני, דוכס סבויה עלה לשלטון במקומו. אולם את טענות הירושה שהיו לו לכתר ממלכת קפריסין, ירשה אחותו יולנדה לואיזה מסבויה.
קרפדת בילזבופו

| קרפדת בילזבופו |
| --- | --- |
 
תקופה
קרטיקון עליון 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: קרפדות מקרינות
סוג:: Beelzebufo
מין:: קרפדת בילזבופו
שם מדעי
 Beelzebufo

קרפדת בילזבופו בהשוואה ליד אנושית.
קרפדת בילזבופו (שם מדעי: Beelzebufo) הוא סוג של דו חי גדול נכחד מתקופת הקרטיקון העליון שלפני 70 מיליון שנה. הבילזבופו הייתה ככל הנראה הקרפדה או חסר הזנב הגדול ביותר אי פעם. קרויה גם צפרדע הגיהנום וקרפדת השטן. היא משויכת למשפחת קרפדות מקרינות (Ceratophryidae) – המשפחה של צפרדע הפקמן.
מאובניה נמצאו במדגסקר ותוארכו לתקופת הקרטיקון, זמנם של הדינוזאורים הענקיים, כגון הטירנוזאורוס והטריצרטופס.
תיאור

היא נחשבה לקרפדה ענקית מכיוון שהגיעה לאורך 40 ס"מ ולמשקל של עד ארבעה ק"ג.
הייתה מסוגלת לטרוף דינוזאורים צעירים שונים על ידי הרחבת פיה, כרוב בני משפחתה.
לאחר הכחדתה הפכה צפרדע גוליית (Conraua goliath), ששוקלת שלושה ק"ג ואורכה מגיע עד 35 ס"מ, לצפרדע הגדולה ביותר.
הסוג כלל מין יחיד Beelzebufo ampinga.
בתרבות

קרפדה זו נראית בסדרה "מהפכת הדינוזאורים", שם טורפות שתי קרפדות רהונאביסים צעירים, אך אחת מהן נמעכה על ידי רפטוזאורוס.
הקרפדה מופיעה גם בסדרה "כוכב פרהיסטורי", שם היא טורפת מסיאקזאורוס.
הערות שוליים

↑  קרפדת ענק, באתר nature.com
ערך זה הוא קצרמרבנושא בעלי חיים פרה-היסטוריים. אתם מוזמנים לתרום לוויקיפדיה ו.
קרל ארנשטיין

| --- | --- |

 לידה:  9 בספטמבר 1892 וינה, האימפריה האוסטרו-הונגרית 
 פטירה:  10 בינואר 1971 (בגיל 78) לונדון רבתי, הממלכה המאוחדת 
 מדינה:  אוסטריה 
 שפות היצירה:  גרמנית 
 
קרל ארנשטיין (בגרמנית:  Carl Ehrenstein;‏ 9 בספטמבר 1892 – 10 בינואר 1971), היה סופר, משורר ומתרגם יהודי-אוסטרי.
קורות חיים

קרל נולד בווינה ב-1892. הוא אחיו הצעיר של אלברט ארנשטיין. לאחר סיום לימודיו בבית הספר למד כלכלה במכללה בעיר הולדתו. הוא עבד במספר חברות ביטוח ובנקים. במקביל, בהשראת אחיו אלברט כתב טקסטים ספרותיים. בתיווכו של אחיו פרסם ארנשטיין את הפרסום הראשון שלו "Klagen eines Knaben" ("תלונותיו של נער") אצל המו"ל קורט וולף בלייפציג.
בימי מלחמת העולם הראשונה ארנשטיין העמיד פנים שאיבד את שפיותו, וכך שוחרר משירות בצבא האוסטרו-הונגרי.
במהלך שנות העשרים גר ארנשטיין בברלין ועבד כמבקר תרבות בעיתון מקומי בשם "Die Welt am Abend" ("העולם בערב"). באותו הזמן החל ארנשטיין לתרגם טקסטים מאנגלית לגרמנית, וחיפש אחר מו"לים גרמנים שיפרסמו תרגומים של ספרות אנגלית לגרמנית.
בינואר 1928 נסע ארנשטיין ללונדון כדי למצוא ספרים אנגליים שיוכל לתרגם לגרמנית. הביקור התארך וארנשטיין נשאר בלונדון.
בזמן שהותו בלונדון עבד ארנשטיין עם מו"לים אנגליים, קרא ספרים רבים וכתב עליהם ביקורות, וכך סייע להחלטה האם לתרגם את הספרים. הוא אף החל לחבר שירים באנגלית, אך לא הוציאם לאור.
בשנת 1933 נפל לידיו ספרו של המחבר הגרמני הנס פאלאדה, ממנו התלהב ארנשטיין. בשנים שלאחר מכן כתב ביקורות חיוביות על ספריו של פאלאדה ואף התכתב איתו באופן שוטף, כך למעשה הכניס ארנשטיין את כתביו של פאלאדה לקהל הבריטי.
ארנשטיין נפטר בלונדון בשנת 1970.
מבחר מספריו

1913. Klagen eines Knaben.
1921. Bitte um Liebe.
קלמנטין אוטאן

קלמנטין אוטאן (בצרפתית: Clémentine Autain;‏ נולדה ב-26 במאי 1973 בסן קלו) היא פוליטיקאית צרפתייה שמכהנת מאז 2017 כחברת האספה הלאומית של צרפת מטעם מחוז סן-סן-דני. היא חברה במפלגות השמאל "ביחד" (Ensemble!) ו"צרפת בלתי-כנועה" (La France Insoumise).
ביוגרפיה

אביה של קלמנטין אוטאן היה זמר ואמה הייתה קומיקאית. דודה היה חבר בסנאט הצרפתי ומזכיר המדינה האחראי על הנוער הצרפתי תחת פיקודו של פרנסואה מיטראן.
בגיל 10 היא רצתה להיות זמרת כמו אביה ואף התחילה להופיע באזור מגוריה. במקביל היא החחה להתעניין בפוליטיקה בהשפעת דודה שעסק בפוליטיקה.
ב-1985, כשהיא רק בת 12, נפטרה אמה בגיל 35. סיבת מותה נקבעה כהתקף לב, אך מאוחר יותר התברר שהיא התאבדה.[דרוש מקור]
לאחר סיום לימודיה התיכוניים, בגיל 17, היא עזבה את בית המשפחה והחלה ללמוד היסטוריה. היא השלימה דוקטורט בנושא "תנועות חברתיות, פמיניזם וזכויות הנשים לשלוט בגופן".
באוטוביוגרפיה שפרסמה ב-2006, היא סיפרה שכשהייתה בת 23 היא נאנסה אחרי באיומי סכין ליד אוניברסיטת פריז 8. היא כתבה שבעקבות אירוע זה החלה להיאבק כפמיניסטית למען זכויות האישה.
היא הצטרפה למספר אגודות פמיניסטיות ואף הקימה ב-1997 תנועה פמיניסטית, אותה היא מנהלת עד היום.
בתחום העיתונות, היא ניסתה להחזיר את המגזין "ריגרד" לפעילות ללא הצלחה. היא השתתפה מדי פעם בתוכניות רדיו בתחנה RTL, בה היא לוקחת חלק בדיונים על נושאים ציבוריים.
אוטאן היא אם לשני ילדים.
קריירה פוליטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מ-2001 עד 2007 שימשה קלמנטין כאחראית על הנוער הפריזאי מטעם עיריית פריז אחרי העלאת התקציב בחמישים אחוזים היא הקימה ארגונים שעוזרים לתושבי הפריפריה להגיע ולבקר בפריז וב-2007 התמודדה בבחירות עירוניות אך לא זכתה.
בשנת 2008 התחילה לתמוך בפדרציה לאלטרנטיבות סוציאליות ואקולוגיות. באותה שנה השתתפה בקונגרס של השמאל הקיצוני אליו תמיד השתייכה
ותמכה בז'אן לוק מלנשון, איתו רצתה לעבוד למרות חילוקי דעות קטנים, בבחירות 2012 ובבחירות 2017.
בנובמבר 2013 הייתה אחת ממייסדות התנועה "יחד!" אשר נלחמה למען זכויות הסטודנטים באקדמיה הצרפתית.
ב-2014 התמודדה בבחירות עירוניות בסבראן אך לא נבחרה.
ב-2015 מצטרפת לבחירות מחוזיות באיל-דה-פראנס שבהן היא זוכה לאחר איחוד עם מפלגת הסוציאליים.
ב-2016 היא תמכה בבחירות בארגון הסוציאליים ואומרת שלהם התרומה המשמעותית ביותר וההתערבות המקסימלית בפוליטיקה.
ספרים

"זכויות הנשים: השוויון?", 2003 (בצרפתית).
"השוביניזם מוסבר לאחי הקטן", 2008 (בצרפתית).
"להילחם באונס", 2011 (בצרפתית).
"אל תעזור לי, אני יכולה להתמודד לבד", 2013 (בצרפתית).
"תיעודים לאונס - מאה נשים מתעדות אונס", 2013 (בצרפתית).
"יש לנו תקווה", 2015 (בצרפתית).
ראו גם

פמיניזם
פרנסואז גירו
איווט רודי
קרולין דה האז
הערות שוליים

| --- | --- |
בקרת זהויות :  BnF: cb13754567f (data)  GND: 138609527  ISNI: 0000 0000 7248 3663  LCCN: n2002115966  SUDOC: 060395265  VIAF: 49403852   WorldCat (עם VIAF): 49403852
קווין סמית'

ערך זה עוסק בתסריטאי, הבמאי והקומיקסאי קווין פטריק סמית'. אם התכוונתם לשחקן קווין טוד סמית', ראו .
| --- | --- |

סמית' בכנס קומיק-קון 2019
 לידה:  2 באוגוסט 1970 (בן 54) רד בנק, ניו ג'רזי, ארצות הברית
 שם במה:  Silent Bob 
 שם לידה:  Kevin Patrick Smith 
 מדינה:  ארצות הברית ארצות הברית
 תקופת הפעילות:  מ-1992
 עיסוק:  תסריטאי, במאי קולנוע, מפיק סרטים, שחקן, מחבר ספרי קומיקס
 מקום לימודים:  ניו סקול  Brookdale Community College  תיכון אזורי הנרי הדסון  בית הספר לקולנוע של ונקובר 
 בן או בת זוג:  ג'ניפר שוואלבאך-סמית (1999–?) 
 צאצאים:  הארלי קווין סמית' 
 מספר צאצאים:  1 
 פרסים והוקרה:  פרס אינדפנדנט ספיריט לתסריט הטוב ביותר (1998)  פרס אינקפוט (2018)  Harvey Award for Best New Talent (1999) 
 http://www.silentbobspeaks.com/
 פרופיל ב-IMDb
 
קווין פטריק סמית' (באנגלית: Kevin Patrick Smith; נולד ב-2 באוגוסט 1970) הוא שחקן, תסריטאי, במאי קולנוע וקומיקסאי אמריקאי.
סרטיו מתאפיינים בדיאלוגים ובראיית עולם ייחודיים, משלבים הומור גס, ופשוטים יחסית מבחינת רמת הפקתם הטכנית. על פי רוב, הרקע לעלילתם הוא ניו ג'רזי, מדינת הולדתו של סמית, וניתן למצוא בהם אזכורים רבים לתרבות הפופ, עם דגש מיוחד לספרי קומיקס ומלחמת הכוכבים. כשחקן, מזוהה בעיקר עם הדמות "בוב השקט" ("סיילנט בוב") מהצמד ג'יי ובוב השקט.
ביוגרפיה

סמית' נולד וגדל ברד בנק, ניו ג'רזי שבארצות הברית, למשפחה קתולית, ויש לו אחות ואח מבוגרים ממנו. האווירה התרבותית של ניו ג'רזי בה גדל השפיעה רבות על סרטיו. כנער מתבגר הוא השתתף בסדנה לכתיבה יוצרת, ממנה נשר. הוא נרשם גם לבית ספר לקולנוע של ונקובר, אך עזב גם את בית ספר זה לאחר חודשים ספורים והחל לעבוד כמוכר במינימרקט שהיה צמוד לחנות וידאו. מתקופה זו שאב השראה לעלילה ולדמויות בסרטו הראשון "מוכרים בלבד".
קריירה > כיוצר סרטים > ספיישלים וראיונות

כבמאי המעביר ביקורת על תרבות הפופ, סמית' מגיע לאוניברסיטאות ומכללות שונות בארצות הברית ועונה על שאלותיהם של קהל הסטודנטים. בשנת 2002 סמית' הוציא DVD בו נכנסו מיטב השאלות והתשובות במבחר מכללות ואוניברסיטאות בארצות הברית הנקרא "An Evening With Kevin Smith" ("ערב עם קווין סמית'"). בנובמבר 2006 יצא DVD נוסף, בו נמצאות שאלות משני מיקומים: לונדון וטורונטו. הוא נקרא "An Evening with Kevin Smith 2: Evening Harder" (הומאז' לסרט "מת לחיות 2" שבאנגלית נקרא "Die Hard 2: Die Harder"). באוקטובר 2008 יצא DVD שלישי של שאלות ותשובות, שצולם בניו ג'רזי ביום הולדתו ה-37 של סמית' ונקרא "Sold Out: A Threevening with Kevin Smith".
ספיישל רביעי של שאלות ותשובות שודר תחילה כספיישל טלוויזיוני באוקטובר 2010 תחת השם "Kevin Smith: Too Fat for 40" ("שמן מדי לגיל 40"), המתייחס לתקרית "סאות'ווסט איירליינס" ולציון יום הולדתו ה-40. בספיישל בן השעתיים נתן סמית' הפעם תשובה על שאלה אחת בלבד מהקהל, אשר התרחבה לשלל סיפורים מחייו ומהקריירה. הספיישל יצא גם הוא על גבי DVD באוקטובר 2011 בגרסתו המלאה (כשלוש שעות וחצי). ספיישל חמישי של שאלות ותשובות, "Kevin Smith: Burn in Hell" ("הישרף בגיהנום"), שודר גם הוא בטלוויזיה בפברואר 2012.
חוץ מהספיישלים, בפברואר 2007 החל להגיש יחד עם סקוט מוז'ייר פודקאסט שבועי בשם "SModcast" (האותיות הראשונות "S" ו-"M" לפי שמות המשפחה של השניים מחליפות את האות "P" במילה "פודקאסט"). התוכניות היו ניתנות להורדה בחינם באתר של השניים, "Quick Stop Entertainment" (הקרוי על שם המכולת שכיכבה בסרט "מוכרים בלבד"), ומאוחר יותר הועברו לאתר הבית של הפודקאסט, SModcast.com, בו נוספו עם הזמן תוכניות שמע נוספות של סמית' וחבריו. בחודש מאי 2011 החל האתר לשדר גם תוכניות בשידור חי, אשר ניתנות גם הן להורדה בחינם באתר לאחר שידורן.
קריירה > כיוצר סרטים > מאפיינים קולנועיים

סמית', כמאמין גדול במתן קרדיט - נותן הרבה קרדיט למקורות שלו. כמעריץ גדול של סאגת מלחמת הכוכבים, סמית' מכניס לכל סרטיו מחוות קלות - בדיחות, ציטוטים, ואפילו את כוכבי הסרטים, מארק המיל וקארי פישר, שהתארחו בסרטו משנת 2001, ג'יי ובוב השקט מכים שנית.
כחובב קומיקס מושבע, הוא מכניס את עולם הקומיקס אל סרטיו. החל מברודי ברוס (דמותו של ג'ייסון לי בסרט Mallrats), שהוא אספן קומיקס מושבע, דרך לרדוף אחרי איימי שדמויותיו הראשיות הם אמני קומיקס, ועד ג'יי ובוב השקט מכים שנית בו ג'יי ובוב הולכים לעצור סרט שמפיקים על הקומיקס לו הם היוו בסיס. סמית' גם הופיע הופעות אורח בסרט דרדוויל בכיכובו של אפלק, המבוסס על דמות הקומיקס, ואף אמן הקומיקס הגדול סטן לי, שאחראי בין היתר על רצועות קומיקס כגון ספיידרמן ואקס-מן הופיע כדמות אורח בסרטו עכברי הקניון. אפילו ספרים גדולים מקבלים אצל סמית' מקום של כבוד. התפסן בשדה השיפון של ג'.ד. סלינג'ר היווה מקור השראה לשמות הדמויות הראשיות בסרט לרדוף אחרי איימי.
קריירה > כשחקן

בשבעה מסרטיו ("מוכרים בלבד", "עכברי הקניון", "לרדוף אחרי איימי", "דוגמה", "ג'יי ובוב השקט מכים שנית", "מוכרים בלבד 2" ו"ג'יי ובוב השקט מכים שנית 2") הוא מופיע בתפקיד בוב השקט. הוא הופיע בתפקיד אורח כ"בוב השקט" בסרט צעקה 3. הדמות שלו היא סוחר סמים שמנמן ונמוך בעל שיער ארוך הלובש תמיד מעיל גדול וממעט לדבר. הוא בולט בכך שהוא שונה בכל המאפיינים (מראה, דיבור, התנהגות) משותפו ג'יי (ג'ייסון מיוז).
קווין סמית הופיע בתפקיד קטן בסרט "מת לחיות 4" בתור דמות הנקראת וורלוק. בשנת 2010 שיחק בתפקיד לארי הגדול במותחן "4.3.2.1" שכתב וביים נואל קלארק.
בנוסף לסרטים אותם ביים, סמית' הופיע בתפקידי אורח בסרטים וסדרות טלוויזיה שונות, בין השאר: "צעקה 3" (בו מופיעים ג'יי ובוב השקט), "דרדוויל", "חוק וסדר", "כן, מותק", "המפץ הגדול" ועוד.
קריירה > כמחבר קומיקס

סמית' כתב את העלילה למספר חוברות קומיקס. הספרים בלאנטמן וכרוניק ו-Chasing Dogma היו יצירות קומיקס הקשורות לעולם הסרטים שיצר במיוחד לדמויות ג'יי ובוב השקט. סמית' כתב, בין השאר את העלילה לספיידרמן והחתולה השחורה (Spider-Man\Black-Cat: The Evil That Men Do, שש חוברות), "דרדוויל: שד שומר" (8 חוברות) עבור הוצאת מארוול קומיקס, סיפור בשם "קולות של אלימות" עבור סדרת החץ הירוק (4 חוברות), הסיפור "החץ הירוק: אשפת חצים" (עשר חוברות) ושתי מיני סדרות של באטמן - Batman: Cacophony ו-Batman: The Widening Gyre.
בשנת 2021 סמית' פיתח עבור נטפליקס את סדרת האנימציה "שליטי היקום: הגילוי" המהווה סדרת המשך לסדרה משנות השמונים, ומבוססת על סדרת צעצועים אשר מיוצרות על ידי חברת מאטל (Mattel) עם אותו שם.
חיים אישיים

בשנות התשעים סמית' ניהל מערכת יחסים עם השחקנית ג'ואי לורן אדמס, אותה גם ליהק לתפקיד ראשי בסרטו "לרדוף אחרי איימי". השניים נפרדו ב-1997. זמן קצר לאחר מכן פגש את ג'ניפר שוולבאך, עת קיימה עמו ראיון בתור כתבת העיתון" USA Today". השניים החלו במערכת יחסים ונישאו באפריל 1999, כאשר שוולבאך הייתה בהריון מתקדם. ביוני באותה שנה נולדה בתם, הארלי קווין סמית'.
סמית' חונך כנוצרי קתולי, אך החל לפקפק בדתו בשנות ה-20 לחייו ולחקור אמונות ודתות שונות, מה שהוביל ליצירת סרטו "דוגמה". ב-2014 בריאיון ל-BBC סיפר שהוא מאמין באלוהים כי ההוכחה לכך שהוא קיים היא בזכות כך שיש לו קריירה, אך ב-2015, הצהיר סמית' שעקב מותו של כלבו הוא נטש את האמונה.
סמית' העלה והוריד במשקלו מספר פעמים במשך השנים. בפברואר 2018, לאחר הופעת סטנד-אפ בקליפורניה, סמית' לקה בהתקף לב ועבר ניתוח חירום, ממנו החלים. בעקבות כך עבר לטבעונות בהמלצת ייעוץ תזונאי שקיבל ובהשפעת ביתו, הארלי קווין סמית', שגם היא טבעונית. בעקבות השינוי בתזונה, הצליח להוריד ממשקלו 26 ק"ג תוך שמונה חודשים. סמית' אף הפך לדובר בתשלום של "שומרי משקל" באמריקה, והשתתף בתשדיר לקידום טבעונות של עמותת Mercy For Animals, בו הצהיר שביתו "הצילה את החיים שלו".
פילמוגרפיה > קולנוע

| שנה | שם הסרט בעברית | שם הסרט באנגלית | תפקידיו בסרט> במאי | תפקידיו בסרט> מפיק | תפקידיו בסרט> עורך | תפקידיו בסרט> תסריט | תפקידיו בסרט> שחקן | הופעה בסרט |  |
| --- | --- | --- | --- | --- | --- | --- | --- | --- | --- |
| 1994 | מוכרים בלבד | Clerks |  |  |  |  |  | בוב השקט |  |
| 1995 | עכברי הקניון | Mallrats |  |  |  |  |  | בוב השקט |  |
| 1997 | לרדוף אחרי איימי | Chasing Amy |  |  |  |  |  | בוב השקט |  |
| 1999 | דוגמה | Dogma |  |  |  |  |  | בוב השקט |  |
| 2001 | ג'יי ובוב השקט מכים שנית | Jay and Silent Bob Strike Back |  |  |  |  |  | בוב השקט |  |
| 2004 | ג'רזי גירל | Jersey Girl |  |  |  |  |  |  |  |
| 2006 | מוכרים בלבד 2 | Clerks II |  |  |  |  |  | בוב השקט |  |
| 2008 | זאק ומירי עושים פורנו | Zack and Miri Make a Porno |  |  |  |  |  |  |  |
| 2010 | קופ אאוט | Cop Out |  |  |  |  |  |  |  |
| 2011 | כנסיית הפחד | Red State |  |  |  |  |  | אסיר (קול בלבד) |  |
| 2014 | טאסק | Tusk |  |  |  |  |  |  |  |
| 2016 | חגים | Holidays |  |  |  |  |  |  |  |
| 2016 | יוגה הוזרז | Yoga Hosers |  |  |  |  |  | בראצי |  |
| 2019 | ג'יי ובוב השקט מכים שנית 2 | Jay and Silent Bob Reboot |  |  |  |  |  | בוב השקט |  |
| 2021 | קילרוי היה כאן | Killroy Was Here |  |  |  |  |  |  |  |
| 2022 | מוכרים בלבד 3 | Clerks 3 |  |  |  |  |  | בוב השקט |  |
| TBA |  | Twilight of the Mallrats | כן | לא | לא | כן | כן | בוב השקט |  |
הערות שוליים

↑  "Kevin Smith and Harley Quinn Smith", Mercy For Animals, March 28 2019
| --- | --- |
בקרת זהויות :  NLI: 987007448752705171  PLWABN: 9810612933505606  BIBSYS: 8065520  BNE: XX1225452  BnF: cb13530820w (data)  CANTIC: a16322344  CiNii: DA13920067  GND: 124138152  ISNI: 0000 0001 1880 3192  LCCN: n96095165  MusicBrainz: 96f811ab-ff14-41af-bbc5-fc81ff089950  NDL: 00727311  NKC: xx0059305  NLA: 42468736  NLK: KAC200701352  NTA: 148535968  RERO: 02-A012443988  SNAC: w6fr79b9  SUDOC: 050456482  Trove: 1458042  ULAN: 500471000  VIAF: 101121304   WorldCat (עם VIAF): 101121304 
סמית' בכנס קומיק-קון 2006
קרל חמילבסקי

| --- | --- |

 לידה:  16 ביולי 1903 פרנקפורט, הקיסרות הגרמנית 
 פטירה:  1 בדצמבר 1991 (בגיל 88) Bernau am Chiemsee, הרפובליקה הפדרלית של גרמניה 
 מדינה:  הקיסרות הגרמנית, גרמניה הנאצית, גרמניה המערבית 
 מפלגה:  המפלגה הנאצית 
 
קרל חמילבסקי (16 ביולי 1903 - 1 בדצמבר 1991) היה קצין אס אס גרמני ומפקד מחנה ריכוז. הוא כונה "השטן של גוזן".
חמילבסקי הצטרף לאס אס ב-1932 ולמפלגה הנאצית שנה לאחר מכן. לאחר ששירת תחילה במשרדו של היינריך הימלר, הוא הועבר למחנה הריכוז קולומביה ב-1935, ולמחנה הריכוז זקסנהאוזן שנה לאחר מכן. הוא הועלה לדרגת אונטר-שטורמפיהרר בשנת 1938 וצורף לשוצהפטלאגרפיהרר של יחידות גולגולת המת.
מ-1940 עד 1942, חמילבסקי, שהיה אז האופטשטורמפיהרר, שירת כשוצהפטלאגרפיהרר (מפקד מחנה) במחנה הריכוז גוזן, ושם פיתח מוניטין של אכזריות קיצונית. לאחר מכן הוא הפך למפקד מחנה הריכוז פוכט בהולנד, וגם שם הוא נודע באכזריותו.
בין הטענות שהועלו נגדו היה שהורה להטביע אסירים בדליי מים. פרנץ ציראייס טען שחמילבסקי השתמש בעור של אסירים לייצור דברים כמו ארנקים וכריכות ספרים, דבר שלטענת ציראייס נאסר בתכלית האיסור על ידי השלטונות הנאציים. בתקופת שלטונו בפוכט, צבר חמילבסקי מוניטין של שחיתות, ובסופו של דבר הוא נשפט על כך שגנב יהלומים מאסירים. הוא הורד מתפקידו ונשללה דרגתו ב-1943, והוחלף על ידי אדם גרינוולד (אנ'). בשנת 1944, בית משפט של האס אס גזר על חמילבסקי 15 שנות מאסר בגין אונס ומעילה. את שארית המלחמה הוא בילה כאסיר במחנה הריכוז דכאו.
לאחר המלחמה ברח חמילבסקי לאוסטריה. עד 1953, הוא חזר לגרמניה, בזהות בדויה, ועבד כחקלאי. הוא נשפט באותה שנה בגין עדות שקר, הונאה וביגמיה, ונידון לשנת מאסר. לאחר חשיפת זהותו האמיתית, הוא נעצר על ידי משטרת גרמניה המערבית בינואר 1959, והואשם בכמעט מאתיים סעיפי רצח. במשפטו ב-1961, הוא נמצא אשם בגרימת מותם באכזריות של אסירים, ונידון למאסר עולם עם עבודת פרך. בית המשפט קבע שמדובר בסדיסט שנהנה מהרג אסירים, אותם לא ראה כבני אדם, באמצעות כווייה במים רותחים.
הוא שוחרר מהכלא במרץ 1979, על רקע בריאותו הנפשית, ובילה את שנותיו האחרונות במוסד טיפולי על יד כימזה.
הערות שוליים

↑  Tom Segev, Soldiers of Evil, Berkley Books, 2001, p. 137
↑  "Camp Commander Karl Chmielewski - KZ-Gedenkstätte Mauthausen". www.mauthausen-memorial.org. נבדק ב-2022-06-12.
| --- | --- |
בקרת זהויות :  NLI: 987007410636005171  GND: 123631858  ISNI: 0000 0003 8592 5784  LCCN: n2015063827  VIAF: 59995641   WorldCat (עם VIAF): 59995641
קלמנס העשירי

קלמנס העשירי (בלטינית: Clemens X;‏ 13 ביולי 1590 – 22 ביולי 1676; נולד בשם אמיליו בונוונטורה אלטיירי Emilio Bonaventura Altieri) היה אפיפיור מ-29 באפריל 1670 ועד מותו.
תולדות חייו לפני היבחרו

נולד ברומא כבן למשפחת אלטיירי שהשתייכה לאצולה הרומאית העתיקה וקיימה קשרי נישואין עם משפחת קולונה ומשפחת אורסיני. אמו ויטוריה דלפיני הייתה בת למשפחת אצולה ונציאנית, אחיה כיהן כמפקד העליון של צבא מדינת האפיפיור.
בשנת 1611 קיבל תואר דוקטור מהקולג' הישועי ברומא והוסמך לכמורה. בשנת 1623 נשלח כחבר המשלחת האפיפיורית לפולין. שנה לאחר מכן מונה על ידי אורבנוס השמיני לבישוף של קאמרינו ולמושל לורטו וחבל אומבריה. האפיפיור אינוקנטיוס העשירי שלח אותו ב-1644 כנונציו לממלכת נאפולי, תפקיד בו כיהן עד 1652.
האפיפיור קלמנס התשיעי ראה בו את איש אמונו. הוא מינה אותו ב-1667 לממונה על מגורי האפיפיור (maestro di camera), לשר האוצר של מדינת האפיפיור ולראש ועדת הבישופים בקוריה הרומאית. לפני מותו ב-1669 העלה אותו האפיפיור למעלת קרדינל, (בגיל 79) ולחש לו על ערש דווי שהוא יהיה ממלא מקומו.
בחירתו ואפיפיוריותו

עם מותו של קלמנס התשיעי, ב-9 בדצמבר 1669 התכנסה קונקלווה שהגיעה עד מהרה למבוי סתום, כאשר איש מבין המועמדים לא הצליח להשיג רוב, בשל היריבות בין הסיעה שתמכה בצרפת לבין זו שתמכה בספרד. לבסוף, לאחר ארבעה חודשים ללא כל התקדמות, החליטו הקרדינלים לפנות למנהג קדום ולבחור את הקרדינל המבוגר ביותר (שמטבע הדברים, כהונתו תהיה קצרה ותאפשר את המשא ומתן לגבי יורשו ללא לחץ). היה זה אלטיירי, שזכה בתארו פחות משנה לפני כן, בצעד שסימל את סימונו על ידי קודמו כיורש. אלטיירי נטל לעצמו את השם קלמנס, המצביע על המשכיות קודמו בתפקיד.
בשל גילו המתקדם, מצב בריאותו הרעוע (הוא סבל מהתקפי שיגדון ועיוותים בגפיים כתוצאה מכך) וזכרונו שנטה לבגוד בו; הסתמך האפיפיור במידה רבה על אחיינו, הקרדינל פאולוצי-אלטיירי.
בין צעדיו היה ייסוד של בישופות בקוויבק, הכפופה ישירות לכס הקדוש ומינויו של פרנסואה דה לאוול לבישוף הראשון שם.
כריסטינה, מלכת שוודיה, שהייתה תושבת רומא וידידתו של האפיפיור הקודם, הצליחה לשכנע את האפיפיור להורות על הפסקת מנהג רדיפת היהודים ברחובות רומא במהלך ימי הקרנבל.
קריסטל סנקט פטרבורג

סמל עבר
סמל מועדון כדורגל חופים קריסטל סנקט פטרבורג ללא הכוכב
מועדון כדורגל חופים "קריסטל" סנקט פטרבורג (ברוסית: Пляжный Футбольный Клуб «Кристалл» Санкт Петербург) הוא שמו של מועדון כדורגל חופים מקצועני רוסי מהעיר סנקט פטרבורג.
זהו אחד ממועדוני כדורגל חופים המוצלחים ברוסיה ובאירופה עם 9 זכיות באליפות רוסיה (2013, 2015, 2016, 2018, 2019, 2021, 2022, 2023, 2024), 5 זכיות בגביע (2015, 2017, 2018, 2019, 2020), 4 זכיות בגביע האירופי (2014, 2015, 2020, 2021) ו-2 זכיות בגביע הבינלאומי (2017, 2018).
למועדון קיימת מחלקת נשים, שזכתה באליפות רוסיה לנשים 2022 ובגביע רוסיה לנשים 2024.
היסטוריה

המועדון הוקם בשנת 2006 והשתתף באותה שנה בגביע סנקט פטרבורג בכדורגל חופים. משנת 2011 מתמודד באליפות רוסיה בכדורגל חופים. המועדון נחשב למועדון כדורגל חופים המוצלח ביותר ברוסיה, לאחר שזכה בחמש אליפויות וארבע פעמים בגביע אירופה לאלופות.
בעונת 2021 המועדון השיג טרבל עם הזכייה באליפות רוסיה, בגביע הרוסי ובגביע אירופה לאלופות.
יריבויות

| --- | --- |
 :  ראו גם – דרבי ערי הבירה (רוסיה)
למועדון יריבות מרה עם קבוצת לוקומוטיב מוסקבה והשתיים מחזיקות יחד במירב תוארי האליפות (5 כל אחת). זו אחת היריבויות הטעונות ביותר בכדורגל חופים הרוסי.
הסגל הנוכחי

סגל נכון לגביע אירופה לאלופות 2020
מאמן: שווייץ אנג'לו שירינזי
הישגים ותארים > תחרויות בינלאומיות

International Beach Soccer Cup
מחזיקת הגביע (2): 2017, 2018
גביע אירופה לאלופות בכדורגל חופים
מחזיקת הגביע (4): 2014, 2015, 2020, 2021
סגנית מחזיקת הגביע (1): 2018
גביע נזרה
מחזיקת הגביע (1): 2018
הישגים ותארים > תחרויות לאומיות

אליפות רוסיה בכדורגל חופים
אלופה (9): 2013, 2015, 2016, 2018, 2019, 2021, 2022, 2023, 2024
הגביע הרוסי בכדורגל חופים
מחזיקת הגביע (9): 2015, 2017, 2018, 2019, 2020, 2021, 2022, 2023, 2024
הסופרקאפ הרוסי בכדורגל חופים
אלופה (1): 2018, 2024
הערות שוליים

↑  http://bsc-kristall.ru/post/651
↑  Питерский «Кристалл» выиграл чемпионат России по пляжному футболу
↑  "КРИСТАЛЛ" - 5-ТИ КРАТНЫЙ ОБЛАДАТЕЛЬ КУБКА РОССИИ ПО ПЛЯЖНОМУ ФУТБОЛЬА
קרל אנטון אוגוסט, נסיך שלזוויג-הולשטיין-זונדרבורג-בק

קרל אנטון אוגוסט, נסיך שלזוויג-הולשטיין-זונדרבורג-בק (בגרמנית: Friedrich Wilhelm von Schleswig-Holstein-Sonderburg-Bec;‏ 10 באוגוסט 1727 – 12 בספטמבר 1759), היה נסיך גרמני וסבא רבא של כריסטיאן התשיעי, מלך דנמרק.
ביוגרפיה

קרל אנטון אוגוסט נולד ב-10 באוגוסט 1727 במרבורג, לפטר אוגוסט, דוכס שלזוויג-הולשטיין-זונדרבורג-בק ולסופיה, רוזנת הסן-פיליפסטאל, בתם של פיליפ, רוזן הסן-פיליפסטאל וקתרינה אמליה מזולמס-לאובאך.
ב-30 במאי 1754 התחתן קרל אנטון אוגוסט עם שרלוטה, רוזנת דוהנה-שלודיין, בתם של אלברכט כריסטוף, רוזן העיר דוהנה-שלודיין וסופיה הנרייטה, נסיכת שלזוויג-הולשטיין-זונדרבורג-בק, ממנה נולד לו בן אחד:
פרידריך קרל לודוויג, דוכס שלזוויג-הולשטיין-זונדרבורג-בק (1757–1816)
ב-12 בספטמבר 1759 נהרג קרל אנטון אוגוסט במהלך קרב קונרסדורף, ובשל כך לאחר מיתת אביו בשנת 1775 ירש בנו פרידריך קרל לודוויג, דוכס שלזוויג-הולשטיין-זונדרבורג-בק את הדוכסות.